
RÁMCOVÁ DOHODA č. xxxxxxxxxxxxx
[bookmark: _Hlk233694769]Pre časť 1 -  Údržba budov, udržiavacie stavebné práce a služby – Bratislavský región alternatívne
[bookmark: _Hlk233694792]Pre časť 2 -  Údržba budov, udržiavacie stavebné práce a služby – Západoslovenský región
alternatívne
Pre časť 3 -  Údržba budov, udržiavacie stavebné práce a služby – Stredoslovenský región
alternatívne
[bookmark: _Hlk233694912]Pre časť 4 -  Údržba budov, udržiavacie stavebné práce a služby – Východoslovenský región
uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) 
(ďalej len „Rámcová dohoda“)

Účastníci dohody
	Objednávateľ:
	

	Názov:                                                            
	Slovenská republika v zastúpení Ministerstva vnútra Slovenskej republiky

	Sídlo:
	Pribinova 2, 812 72 Bratislava, Slovenská republika

	Zastúpený:                                      
	[●]

	IČO:
	00 151 866

	DIČ:
IČ DPH:
	2020571520
SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)

	Bankové spojenie:
	Štátna pokladnica

	Číslo účtu:
	SK78 8180 0000 0070 0018 0023

	BIC/SWIFT kód:   
	SPSRSKBA

	Webové sídlo (URL):
Kontaktná/oprávnená osoba:
Tel. kontakt:
E-mail:
	http://www.minv.sk/
[●] 
[●] 
[●]

	(ďalej len „Objednávateľ“)
	



  a

	Poskytovateľ:
	

	Názov:                                                            
	[●]

	Sídlo/Miesto podnikania:
	[●]

	Zastúpený:
	[●]

	IČO:
	[●]

	DIČ:
IČ DPH (ak je pridelené):
Bankové spojenie: 
Číslo účtu:
BIC/SWIFT kód: 
Webové sídlo (URL): 
Kontaktná/oprávnená osoba:
Tel. kontakt: 
	[●]
[●].
[●]
[●]
[●]
[●]
[●]
[●]

	E-mail:
	[●]

	Zápis:
	v Obchodnom registri [●] súdu [●], oddiel [●], vložka č.: [●]

	(ďalej len „Poskytovateľ“)
	


(Objednávateľ a Poskytovateľ spoločne ďalej len „Účastníci dohody“ a jednotlivo len „Účastník dohody“).

Článok I.
Úvodné ustanovenia 
1.1. Objednávateľ uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „Údržba budov, udržiavacie stavebné práce a služby“, ID [●] (ďalej len „Verejné obstarávanie“). 

1.2. Výsledkom Verejného obstarávania pre časť 1 alternatívne pre časť 2 alternatívne pre časť 3 alternatívne pre časť 4 je výber úspešného uchádzača – Poskytovateľa, s ktorým je uzatvorená táto Dohoda.


Článok II.
Predmet Rámcovej dohody
2.1 Účelom tejto Rámcovej dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na jednotlivé čiastkové zmluvy o službách, predmetom ktorých bude poskytovanie služieb špecifikovaných v bode 2.3 tohto článku a v Prílohe č. 1 Rámcovej dohody (spolu ďalej len „Služby“, jednotlivo aj „Služba“) a ktoré budú Účastníci dohody uzatvárať výhradne na žiadosť Objednávateľa vo forme písomných objednávok vystavených Objednávateľom (ďalej len „Objednávka“) a potvrdených Poskytovateľom (každá takáto vystavená a potvrdená Objednávka ďalej len ako „Jednotlivá zmluva“).
2.2 Na základe Jednotlivých zmlúv sa Poskytovateľ zaväzuje poskytnúť pre Objednávateľa Služby a s nimi súvisiace plnenia za podmienok stanovených touto Rámcovou dohodou, ktorých rozsah bude bližšie špecifikovaný v Jednotlivých zmluvách  a povinnosť Objednávateľa zaplatiť Poskytovateľovi za riadne a včas poskytnuté Služby cenu za Služby podľa čl. II, bodu 2.3 a čl. V tejto Rámcovej dohody, a to za podmienok ustanovených v tejto Rámcovej dohode a Jednotlivých zmluvách. Cena za Služby musí byť v súlade s jej štruktúrovaným rozpočtom uvedeným v Prílohe č. 2 tejto Rámcovej Dohody a s touto Rámcovou dohodou.
2.3 Predmetom tejto Rámcovej dohody je poskytovanie Služieb na základe Jednotlivých zmlúv podľa špecifikácie a podmienok uvedených nižšie:
	Špecifikácia Služieb:

	Údržba budov, udržiavacie stavebné práce a služby – Bratislavský región alternatívne Údržba budov, udržiavacie stavebné práce a služby – Západoslovenský región alternatívne Údržba budov, udržiavacie stavebné práce a služby – Stredoslovenský región alternatívne Údržba budov, udržiavacie stavebné práce a služby – Východoslovenský región tak, ako sú Služby bližšie špecifikované v Prílohe č. 1 Rámcovej dohody – Opis predmetu zákazky.

	Dokumentácia, povolenia a certifikáty k Službám:
	Poskytovateľ je povinný počas doby trvania tejto Rámcovej dohody udržiavať v platnosti a na žiadosť Objednávateľa predložiť opatrenia environmentálneho manažérstva v súlade s Prílohou č. 5 Rámcovej dohody, z ktorých jednoznačne vyplýva splnenie požadovaných parametrov pre poskytovanie Služieb, ktoré predložil Objednávateľovi v rámci svojej ponuky vo Verejnom obstarávaní v súlade s Prílohou č. 5 Rámcovej dohody.

	Lehota na poskytnutie Služieb:
	Poskytovateľ je povinný poskytnúť Služby Objednávateľovi najneskôr do tridsiatich (30) dní odo dňa doručenia Objednávky, ak sa Účastníci dohody v konkrétnej Objednávke nedohodnú na kratšej lehote. V prípade havarijných stavov je Poskytovateľ povinný poskytnúť Službu bezodkladne od nahlásenia.

	Lehota na potvrdenie Objednávky:
	Poskytovateľ je povinný v lehote do troch (3) pracovných dní písomne potvrdiť prijatie požiadavky a Objednávky.

	Miesto poskytovania Služieb:  
	Miestom poskytovania Služieb je bratislavský región alternatívne západoslovenský región alternatívne stredoslovenský región alternatívne východoslovenský región, pričom konkrétny objekt poskytovania Služieb bude určený v príslušnej Objednávke.

	Cena za Služby bez DPH:
	Cena za Služby je výsledkom postupu verejného obstarávania. Cena za jednotlivé Služby a s nimi súvisiace plnenia podľa tejto Rámcovej dohody bez dane z pridanej hodnoty (ďalej len „DPH“) je špecifikovaná v Prílohe č. 2 tejto Rámcovej dohody  (ďalej len „Cena za Služby“).  

	Cena objednaných Služieb:
	Celková cena Služieb objednaných na základe jednej Objednávky bez DPH; táto cena je rozhodujúca pre výpočet zmluvných pokút podľa tejto Rámcovej dohody (ďalej len „Cena objednaných Služieb“). 

	Splatnosť faktúry: 
	Tridsať (30) dní odo dňa doručenia faktúry Objednávateľovi.

	Záručná doba: 
	Dvadsaťštyri (24) mesiacov, resp. v zmysle konkrétnej Objednávky môže byť kratšia.

	Lehota na odstránenie záručnej vady:
	Bezodkladne, najneskôr však do piatich (5) dní odo dňa uplatnenia reklamácie Objednávateľom.

	Doba trvania Rámcovej Dohody: 
	Štyridsaťosem (48) mesiacov odo dňa nadobudnutia  účinnosti Rámcovej dohody alebo do vyčerpania finančného limitu, t. j. Maximálnej ceny Rámcovej dohody podľa toho, ktorá skutočnosť nastane skôr.  

	Maximálna cena Rámcovej Dohody:
	[bookmark: _Hlk233792893]Maximálna Cena Rámcovej Dohody (hodnota finančného limitu) uhradená Objednávateľom na základe tejto Rámcovej dohody/Objednávok/Jednotlivých zmlúv v súlade s výsledkom verejného obstarávania a s touto Rámcovou dohodou je cena rovnajúca sa predpokladanej hodnote zákazky alebo celkovej cene uvedenej v Prílohe č. 2 tejto Rámcovej dohody, ak je táto vyššia ako predpokladaná hodnota zákazky.

	Predpokladaná hodnota zákazky Verejného obstarávania:
	14 698 584,97 EUR bez DPH (slovom: štrnásť miliónov šesťstodeväťdesiatosem tisíc päťstoosemdesiatštyri EUR a deväťdesiatsedem eurocentov bez DPH) pre časť č. 1 alternatívne 10 402 398,97 EUR bez DPH (slovom: desať miliónov štyristodva tisíc tristodeväťdesiatosem EUR a deväťdesiatsedem eurocentov bez DPH) pre časť č. 2 alternatívne 11 381 689,00 EUR bez DPH (slovom: jedenásť miliónov tristoosemdesiatjeden tisíc šesťstoosemdesiatdeväť EUR a nula eurocentov bez DPH) pre časť č. 3 alternatívne 13 162 585,98 EUR bez DPH (slovom: trinásť miliónov stošesťdesiatdva tisíc päťstoosemdesiatpäť EUR a deväťdesiatosem eurocentov bez DPH) pre časť č. 4.

	Poistenie zodpovednosti za škodu pri výkone Služieb:
	a) nevyžaduje sa
b) vyžaduje sa - poistná suma: minimálne 100.000 EUR (slovom: sto tisíc EUR)

	Predmet zákazky  (spolu)financovaný  z fondov Európskej únie:
	a) áno
b) nie



2.4 [bookmark: _Hlk193109772]Účastníci dohody sa dohodli, že ustanovenia tejto Rámcovej dohody nemožno vykladať ako povinnosť Objednávateľa objednať si u Poskytovateľa predpokladané množstvo Služieb uvedené v Prílohe č. 1 Rámcovej dohody v celom rozsahu. Predpokladané množstvo Služieb uvedené v tejto Rámcovej dohode nie je pre Objednávateľa záväzné. Skutočne objednané množstvo Služieb počas trvania tejto Rámcovej dohody môže byť nižšie alebo vyššie predpokladané množstvá uvedené pri jednotlivých položkách hlavnej stavebnej výroby (ďalej len „HSV“) a pridruženej stavebnej výroby (ďalej len „PSV“) štruktúrovaného rozpočtu, ktorý tvorí Prílohu č. 2 tejto Rámcovej dohody a Objednávateľ si vyhradzuje právo neobjednať Služby, resp. právo Objednať jednotlivé Služby vo vyššom množstve tak, aby bol zachovaný maximálny finančný limit podľa v čl. II, bod 2.3  Rámcovej dohody. Poskytovateľ má nárok na odplatu, resp. Cenu za Služby len za skutočne poskytnuté množstvo Služieb. 
2.5 Účastníci dohody sa vzájomne dohodli, že pre prípad potreby Objednávateľa môže Poskytovateľ poskytovať Služby aj pre iné regióny/kraje ako je dohodnutý región v súlade s podmienkami tejto Rámcovej dohody, a to na základe vopred uzatvoreného písomného dodatku v súlade s čl. X, bodom 10.6 Rámcovej dohody a v súlade s § 18 zákona o verejnom obstarávaní. 
2.6 Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Rámcovej dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Rámcovej dohody nevyplýva inak. Ak z obsahu a kontextu ustanovenia Rámcovej dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.


Článok III.
Doba trvania Rámcovej dohody 
3.1 Táto Rámcová dohoda sa uzatvára na dobu určitú, a to na obdobie uvedené v čl. II, bode 2.3 Rámcovej dohody.  
3.2 Služby bude Poskytovateľ poskytovať Objednávateľovi priebežne, počas doby trvania Rámcovej dohody, a to na základe písomných Objednávok Objednávateľa. 


Článok IV.
Dodacie podmienky
4.1 [bookmark: _Hlk180133004]Na základe potreby Objednávateľa na poskytnutie Služieb, tento písomne vyzve Poskytovateľa na poskytnutie Služby/Služieb formou Objednávky, ktorá je pre Poskytovateľa záväzná. Písomná Objednávka musí obsahovať najmä  identifikačné údaje Účastníkov dohody, IBAN Poskytovateľa, druh a množstvo jednotlivých Služieb, jednotkovú cenu jednotlivých Služieb bez DPH, celkovú Cenu za Služby v eurách bez DPH, miesto a termín poskytnutia Služieb, dátum vyhotovenia Objednávky Objednávateľom a podpis oprávnenej osoby Objednávateľa.
 
4.2 Každej Objednávke, ktorou sa rozumie Jednotlivá zmluva, musí predchádzať písomná požiadavka  zo strany Objednávateľa s uvedeným požadovaných Služieb (ďalej len „Požiadavka“), na jej základe je Poskytovateľ do troch (3) pracovných dní od jej doručenia povinný vykonať obhliadku objektov, kde sa majú požadované Služby poskytnúť. Následne je Poskytovateľ povinný do troch (3) pracovných dní vyhotoviť a zaslať formou bežného e-mailu Objednávateľovi rozpočet na požadované Služby (ďalej len „Rozpočet“). Rozpočet podľa predchádzajúcej vety musí byť vypracovaný v súlade s Prílohami č. 1 a 2 Rámcovej dohody a touto Rámcovou dohodou a musí obsahovať evidenčné číslo Rozpočtu, označenie Objednávateľa a Poskytovateľa, miesto dodania plnenia, lehotu dodania plnenia od jeho objednania, vymedzenie rozsahu, jednotlivé technické špecifikácie plnenia s minimálnymi požadovanými technickými parametrami vrátane množstiev a jednotkových cien a celkovú cenu rozpočtu. Ceny jednotlivých položiek HSV a PSV v Rozpočte Poskytovateľa nesmú prekročiť ceny jednotlivých položiek HSV a PSV v štruktúrovanom rozpočte podľa Prílohy č. 2 Rámcovej dohody.
4.3 Objednávateľ je oprávnený nezadať Objednávku, ak Rozpočet nespĺňa stanovené požiadavky a Poskytovateľ je povinný Rozpočet prepracovať v súlade s pokynom Objednávateľa. Akceptáciu Rozpočtu si  Účastníci dohody písomne potvrdia formou bežného e-mailu, ak sa písomne nedohodnú inak. Na základe už schváleného predloženého Rozpočtu Objednávateľ zadá Objednávku Poskytovateľovi. V prípade, že vzniknú nejasnosti ohľadne rozpočtu, najmä, nie však výlučne v dôsledku zjavne neopodstatnených položiek, množstiev alebo nepomeru cien, nemá to vplyv na plnenie ďalšej/inej/novej Objednávky vystavenej Objednávateľom, pričom Poskytovateľ je povinný zabezpečiť pre Objednávateľa Služby v požadovanej kvalite, rozsahu, cene a termínoch v zmysle Objednávky a tejto Rámcovej dohody. 
4.4 Účastníci dohody sa dohodli na elektronickom prijímaní a doručovaní Požiadaviek a Objednávok formou bežného e-mailu, vrátane jeho príloh a scanov v súlade s čl. X, bodom 10.1 Rámcovej dohody. Osobami zodpovednými za doručovanie a prijímanie písomností podľa tohto článku Rámcovej dohody sú kontaktné osoby uvedené v záhlaví Rámcovej dohody alebo nimi poverené osoby, ktoré boli druhému Účastníkovi dohody vopred písomne oznámené.
4.5 Objednávateľ zašle Objednávku Poskytovateľovi s určením popisu konkrétnej Služby, lehoty na poskytnutie Služieb a miesta poskytnutia Služieb podľa čl. II., bodu 2.3 Rámcovej dohody kontaktnej osobe alebo osobe, ktorá bude neskôr, v súlade s touto Rámcovou dohodou preukázateľne oznámená ako nová kontaktná osoba. 
4.6 Poskytovateľ je povinný v lehote uvedenej v čl. II. bode 2.3 Rámcovej dohody písomne formou bežného e-mailu potvrdiť prijatie Objednávky na e-mailovú adresu kontaktnej osoby Objednávateľa do troch (3) pracovných dní podľa tohto článku Rámcovej dohody. Doručením potvrdenej Objednávky je uzatvorená Jednotlivá zmluva. Poskytovateľ je zároveň povinný uskutočniť nástup na realizáciu poskytovania Služby do piatich (5) pracovných dní odo dňa potvrdenia Objednávky, ak nebude v Objednávke určený iný dátum nástupu na poskytnutie Služieb. 
4.7 Poskytovateľ nie je oprávnený odmietnuť potvrdenie Objednávky, ak táto bola zaslaná v súlade s touto Rámcovou dohodou.
4.8 Účastníci dohody sa dohodli, že v prípade, ak Poskytovateľ nepotvrdí Objednávku v lehote uvedenej v čl. II, bode 2.3 Rámcovej dohody, ani v tejto lehote Objednávku neodmietne z dôvodu, ktorý nie je v rozpore s touto Rámcovou dohodou, bude sa táto považovať za Poskytovateľom potvrdenú (akceptovanú) dňom uplynutia lehoty na potvrdenie Objednávky. 

4.9 Potvrdením Objednávky sa Poskytovateľ zaväzuje dodať Služby v termíne a v rozsahu stanovenom Objednávkou, za podmienok dojednaných v tejto Rámcovej dohode (Jednotlivej zmluve).
4.10 Poskytovateľ sa zaväzuje poskytovať Služby riadne a včas, v kvalite a spôsobom podľa Prílohy č. 1 Rámcovej dohody. Služby musia byť poskytnuté bez akýchkoľvek vád, predovšetkým v súlade s dohodnutými technickými a funkčnými charakteristikami podľa Prílohy č. 1 Rámcovej dohody, platnými všeobecne záväznými právnymi predpismi Slovenskej republiky, technickými normami a podmienkami tejto Rámcovej dohody, podľa pokynov Objednávateľa, v súlade so záujmami Objednávateľa, ktoré sú Poskytovateľovi známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území Slovenskej republiky. Poskytovateľ je povinný spolu s poskytovaním Služieb odovzdať Objednávateľovi aj príslušnú dokumentáciu týkajúcu sa Služieb, ak sa táto vyžaduje podľa čl. II, bodu 2.3 Rámcovej dohody, a to vždy v slovenskom jazyku alebo českom jazyku, prípadne spolu s úradným prekladom do slovenského jazyka.
4.11 Dátum poskytnutia Služieb oznámi Poskytovateľ písomne/elektronicky Objednávateľovi najneskôr dva (2) pracovné dni vopred. Dátum poskytnutia Služieb musí byť elektronicky odsúhlasený Objednávateľom. V prípade, ak je viacero miest poskytovania Služieb, má Objednávateľ právo zvoliť odlišné dni a časové rozpätie poskytovania Služieb pre jednotlivé miesta poskytovania Služieb. Poskytovateľ je však povinný zachovať lehotu poskytnutia Služieb podľa čl. II., bodu 2.3 Rámcovej dohody. 
4.12 Prevzatie Služieb sa uskutoční na základe písomného protokolu podpísaného oprávnenými zástupcami oboch Účastníkov dohody. Objednávateľ nie je povinný prevziať Služby, ak vykazujú akékoľvek vady či nedorobky, ktoré bránia riadnemu užívaniu alebo sú v rozpore s Objednávkou. Podpis protokolu neznamená vzdanie sa nárokov zo skrytých vád.
4.13 Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
4.14 Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa, a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný, bez zbytočného odkladu, informovať Objednávateľa o týchto skutočnostiach.
4.15 Poskytovateľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa služieb špecifikovaných v Prílohe č. 1 Rámcovej dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne v priamej príčinnej súvislosti s pokynom Objednávateľa.
4.16 Poskytovateľ sa zaväzuje poskytovať Služby definované v Prílohe č. 1 tejto Rámcovej dohody, okrem prípadu, keď Poskytovateľ nemôže ovplyvniť plnenie záväzkov, alebo keď včasnosť, kvalita a úplnosť požadovaných informácií a inštrukcií závisí od Objednávateľa.
4.17 Poskytovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Služieb podľa tejto Rámcovej dohody (ďalej len „Dôverné informácie”). Za Dôverné informácie sa pre účely Rámcovej dohody považujú informácie, ktoré sú takto Objednávateľom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Objednávateľ považuje. Poskytovateľ sa zaväzuje, že použije Dôverné informácie výhradne na účely poskytovania Služieb definovaných v Prílohe č. 1 Rámcovej dohody. Poskytovateľ je povinný zabezpečiť, aby každý subdodávateľ bol zaviazaný k rovnakému zachovávaniu mlčanlivosti v zmluve o subdodávke.
4.18 V Prílohe č. 3 tejto Rámcovej dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Rámcovej dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4.19 Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto Rámcovej dohody, a to bezodkladne po tom, ako sa o tejto skutočnosti dozvie. 
4.20 V prípade zmeny subdodávateľa je Poskytovateľ povinný najneskôr do pätnástich (15) pracovných dní pred plánovanou  zmenou  subdodávateľa predložiť/zaslať Objednávateľovi na písomné odsúhlasenie informácie o novom subdodávateľovi v rozsahu údajov podľa bodu 4.18 tohto článku Rámcovej dohody a predmety príslušných subdodávok. Pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4.21 [bookmark: _Hlk233793212]Poskytovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je Poskytovateľ povinný kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, Poskytovateľ vypracuje aktualizovanú Prílohu č. 3 tejto Rámcovej dohody, ktorá  v celom rozsahu  nahradí  pôvodnú Prílohu č. 3 Rámcovej dohody. Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.    

4.22 Poskytovateľ vyhlasuje, že v čase uzatvorenia Rámcovej dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“ a „Register partnerov verejného sektora“), pokiaľ sa ho povinnosť zápisu do Registra partnerov verejného sektora týka. Poskytovateľ zároveň vyhlasuje, že údaje zapísané v Registri partnerov verejného sektora sú pravdivé, úplné a aktuálne. Ak sa na strane Poskytovateľa ako Účastníka dohody podieľa skupina dodávateľov podľa § 37 zákona o verejnom obstarávaní, má  každý člen tejto skupiny dodávateľov povinnosť byť zapísaný v Registri partnerov verejného sektora. 
4.23 Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi. 
4.24 Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Rámcovej dohody.
4.25 Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke. 
4.26 Poskytovateľ sa zaväzuje poskytovať Služby osobami uvedenými v Prílohe č. 4 Rámcovej dohody – Menný zoznam expertov. V prípade, ak bude mať Poskytovateľ záujem zabezpečovať poskytovanie Služieb inými osobami, než osobami uvedenými v Prílohe č. 4 Rámcovej dohody, musia tieto osoby spĺňať podmienky účasti podľa § 34 ods. 1 písm. g) Zákona o verejnom obstarávaní, ktoré sú uvedené v Prílohe č. 5 tejto Rámcovej dohody, čo Poskytovateľ preukáže Objednávateľovi pred plánovanou zmenou/doplnením takejto osoby. V prípade, ak Objednávateľ písomne odsúhlasí zmenu experta, Poskytovateľ vypracuje aktualizovanú Prílohu č. 4  tejto Rámcovej dohody, ktorá  v súlade  s týmto bodom v plnom rozsahu  nahradí  pôvodnú Prílohu č. 4 Rámcovej dohody. Zmenu podľa predchádzajúcej vety vykonajú Účastníci dohody vo forme písomného dodatku o zmene Rámcovej dohody v súlade s ustanovením § 18 ods. 1 písm. a) Zákona o verejnom obstarávaní. 
4.27 V prípade, že Poskytovateľ, jeho subdodávateľ podľa zákona o verejnom obstarávaní  alebo subdodávateľ podľa Zákona o registri partnerov verejného sektora,  má povinnosť byť zapísaný v Registri partnerov verejného sektora, Poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1, písm. c) zákona o verejnom obstarávaní. 
4.28 Poskytovateľ je povinný poskytovať Služby podľa tejto Rámcovej dohody takým spôsobom, aby sa podľa možností nenarušilo riadne užívanie objektov Objednávateľa, v ktorých bude poskytovať Služby. Ak by vykonávanie Služieb vzhľadom na ich charakter mohlo spôsobiť obmedzenie riadneho užívania objektu alebo jeho časti, je Poskytovateľ povinný Objednávateľovi túto skutočnosť oznámiť v dostatočnom predstihu (najneskôr tri (3) pracovné dni vopred). V takomto prípade má Objednávateľ právo určiť Poskytovateľovi náhradný termín poskytnutia Služieb. 
4.29 Účastníci dohody sa dohodli, že si pri poskytovaní Služieb a počas doby platnosti tejto Rámcovej dohody poskytnú potrebnú súčinnosť a budú viesť evidenciu požadovaných dokladov súvisiacich s objednávaním a poskytovaním Služieb.
4.30 Zamestnanci, resp. pracovníci Poskytovateľa, prostredníctvom ktorých bude Poskytovateľ zabezpečovať poskytovanie služieb v objektoch Objednávateľa v súlade s príslušnou Objednávkou, sú povinní absolvovať policajné preverenie v súlade s interným predpisom Objednávateľa „Nariadenie Ministerstva vnútra Slovenskej republiky č. 79/2022 o fyzickej ochrane objektov Ministerstva vnútra Slovenskej republiky v znení neskorších predpisov“. Zamestnanci, resp. pracovníci Poskytovateľa nesmú byť právoplatne odsúdení za majetkovoprávne a násilné trestné činy a uvedená skutočnosť musí byť potvrdená na základe policajného preverenia podľa prechádzajúcej vety. Poskytovateľ poskytne Objednávateľovi menný zoznam jeho zamestnancov, resp. pracovníkov s osobnými údajmi v rozsahu meno a priezvisko, rodné číslo, číslo občianskeho preukazu a adresa trvalého pobytu. Predmetné údaje doručí Poskytovateľ Objednávateľovi minimálne štrnásť (14) dní pred dňom nástupu konkrétneho zamestnanca, resp. pracovníka na poskytovanie Služieb na základe Objednávky, ak nebude v konkrétnej Objednávke uvedené inak. Účastníci dohody sa dohodli na spracúvaní osobných údajov pracovníkov Poskytovateľa v rozsahu meno, priezvisko, rodné číslo, číslo občianskeho preukazu, adresa trvalého pobytu, za účelom vykonania policajného preverenia a vstupu do objektov Objednávateľa. Poskytovateľ vyhlasuje, že dotknuté osoby boli informované v súlade s ustanoveniami § 13 zákona č. 18/2018 o ochrane osobných údajov a o zmene a doplnení niektorých zákonov v znení neskorších predpisov. 
4.31 Poskytovateľ v rámci poskytnutia súčinnosti pred uzatvorením tejto Rámcovej dohody predložil osvedčenie na oboznamovanie sa s utajovanými skutočnosťami a/alebo potvrdenie o priemyselnej bezpečnosti vydané Národným bezpečnostným úradom SR v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov (ďalej len „zákon o ochrane utajovaných skutočností“) alebo ekvivalentný doklad vydaný inou certifikačnou autoritou v krajine sídla alebo miesta podnikania Poskytovateľa (ďalej len „osvedčenie/potvrdenie“). Osvedčenie/potvrdenie musí obsahovať oprávnenie na oboznamovanie sa s utajovanými skutočnosťami, postúpenie utajovaných skutočností v materiálnej podobe, postúpenie utajovaných  skutočností v elektronickej podobe a vytváranie utajovaných skutočností na technickom prostriedku minimálne v stupni utajenia „Vyhradené“. Poskytovateľ pri preukazovaní splnenia tejto povinnosti nemôže využiť technické a odborné kapacity inej osoby, ale predmetným osvedčením/potvrdením musí disponovať sám Poskytovateľ. Pri skupine dodávateľov je však nevyhnutné, aby disponovali požadovaným osvedčením/potvrdením všetci  členovia  skupiny dodávateľov. Poskytovateľ sa zaväzuje udržiavať osvedčenie/potvrdenie podľa tohto bodu Rámcovej dohody v platnosti počas celej doby trvania tejto Rámcovej dohody. Kópia osvedčenia/potvrdenia tvorí Prílohu č. 6 tejto Rámcovej dohody. Porušenie tejto povinnosti predstavuje podstatné porušenie tejto Rámcovej dohody a dôvod na odstúpenie Objednávateľa od Rámcovej dohody v súlade s čl. IX tejto Rámcovej dohody.




Článok V.
Cena za Služby
5.1 Cena za Služby je výsledkom Verejného obstarávania a je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena za Služby je uvedená v čl. II, bode 2.3 tejto Rámcovej dohody a štruktúrovaný rozpočet Ceny za Služby je uvedený v Prílohe č. 2 tejto Rámcovej dohody.
5.2 Poskytovateľ je oprávnený fakturovať Cenu za Služby až po uplynutí kalendárneho mesiaca, v ktorom boli predmetné Služby poskytnuté. Faktúru za poskytnuté Služby sa zaväzuje Poskytovateľ doručiť Objednávateľovi najneskôr do konca kalendárneho mesiaca nasledujúceho po kalendárnom mesiaci, v ktorom boli predmetné Služby poskytnuté Objednávateľovi, za predpokladu, že Objednávateľ v uvedenej lehote odsúhlasil  protokol o poskytnutí služieb. Neoddeliteľnou súčasťou faktúry bude dodací list/preberací protokol potvrdený Objednávateľom.

5.3 Ak je Poskytovateľ platiteľom DPH, k fakturovanej Cene za Služby bude pripočítaná DPH stanovená v súlade so všeobecnými záväznými právnymi predpismi platnými na území Slovenskej republiky v čase poskytnutia Služby/Služieb. V prípade, ak je Poskytovateľ v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov. Cena za Služby musí zahŕňať všetky ekonomicky oprávnené náklady Poskytovateľa vynaložené v súvislosti s poskytnutím Služieb podľa čl. II, bodu 2.3 a Prílohy č. 1 tejto Rámcovej dohody, najmä, nie však výlučne, náklady za poskytnutie Služieb a na obstaranie súvisiacich plnení, ako napríklad doprava na miesto poskytovania Služieb, náklady na obalovú techniku a balenie, či náklady na zaškolenie personálu Objednávateľa a pod. 

5.4 V prípade, ak Poskytovateľ nie je platiteľom DPH a počas trvania Rámcovej dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z tohto dôvodu nie je možná. 

5.5 Zálohové platby ani platba vopred sa neposkytujú. Úhrada Ceny za Služby sa uskutoční po riadnom a včasnom poskytnutí Služieb Poskytovateľom, formou prevodu na bankový účet Poskytovateľa uvedený záhlaví tejto Rámcovej dohody. Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.3 Rámcovej dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v záhlaví tejto Rámcovej dohody.

5.6 Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje alebo ak nebude obsahovať kópiu protokolu o poskytnutí Služieb  potvrdeného Objednávateľom, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. správneho upraveného daňového dokladu. Faktúru vystavenú Poskytovateľom v elektronickej forme je povinný Poskytovateľ zaslať na e-mailovú adresu Objednávateľa: faktury.urad@minv.sk. Poskytovateľ vyhlasuje, že elektronická faktúra je plnohodnotnou náhradou faktúry v papierovej forme, bude odosielaná vo formáte PDF a bude obsahovať všetky náležitosti daňového dokladu v súlade s ustanoveniami §71 a nasledujúcich zákona č. 222/2004 Z. z. o dani z pridanej hodnoty v znení neskorších predpisov platnými v čase jej odoslania. Objednávateľ v zmysle ustanovenia § 71, ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov súhlasí s vydaním elektronickej faktúry.

5.7 Účastníci dohody sa dohodli na spôsobe výpočtu cien jednotlivých položiek tvoriacich predmet Rámcovej dohody podľa čl. II. Rámcovej dohody podľa postupu:

a) pri položkách uvedených v Prílohe č. 2 tejto Rámcovej dohody je Poskytovateľ povinný pri vypracovaní Rozpočtu vychádzať z jednotkových cien uvedených v Prílohe č. 2 tejto Rámcovej dohody, pričom ceny jednotlivých položiek HSV a PSV v Rozpočte Poskytovateľa nesmú prekročiť ceny jednotlivých položiek HSV a PSV uvedené v Prílohe č. 2 tejto Rámcovej dohody,
b) v prípade nepredvídateľných alebo atypických položiek, ktoré nie sú zahrnuté v Prílohe č. 2 tejto Rámcovej dohody, a ktoré sú nevyhnutné pre riadne poskytovanie Služieb, budú predmetné položky ocenené na základe kalkulačného vzorca, ktorý tvorí súčasť Prílohy č. 2 tejto Rámcovej dohody. Pre vylúčenie pochybností, Účastníci dohody sa dohodli, že kalkulačný vzorec uvedený v Prílohe č. 2 vychádza z jednotkových cien položiek HSV a PSV uvedených v Prílohe č. 2 tejto Rámcovej dohody,
c) ak nie je možné požadovanú položku oceniť podľa Prílohy č. 2 tejto Rámcovej dohody ani podľa kalkulačného vzorca pre atypické položky, Poskytovateľ je oprávnený oceniť takúto položku podľa cenníkovej databázy programu CENKROS (s databázou CENEKON), a to vo verzii platnej ku dňu vyhlásenia Verejného obstarávania. Poskytovateľ je v takom prípade povinný v Rozpočte uviesť použitý program a jeho verziu, verziu databázy, kód položky, názov položky, spôsob určenia ceny a vecné odôvodnenie použitia danej položky. Poskytovateľ je povinný použiť vecne najbližšiu zodpovedajúcu položku k  položke Rozpočtu uvedeného v Prílohe č.2 tejto Rámcovej dohody,
d) ak nie je možné požadovanú položku oceniť podľa Prílohy č. 2 tejto Rámcovej dohody, ani podľa kalkulačného vzorca pre atypické položky, ani podľa cenníkovej databázy programu CENKROS/CENEKON podľa písmen a) až c) tohto bodu, Poskytovateľ je oprávnený určiť cenu takejto položky na základe trhu obvyklého spôsobu, a to najmenej na základe dvoch porovnateľných cenových ponúk od dvoch navzájom nezávislých hospodárskych subjektov, ktoré preukazujú hospodárnosť a primeranosť navrhovanej ceny. Poskytovateľ je povinný v Rozpočte uviesť identifikáciu oslovených hospodárskych subjektov, predmet ponúk, dátum vyžiadania a predloženia ponúk, technickú a vecnú porovnateľnosť ponúk, spôsob výberu výslednej ceny a vecné odôvodnenie nevyhnutnosti použitia tohto spôsobu ocenenia,
e) ak Poskytovateľ pri postupe podľa písmena d) tohto bodu použije cenu, ktorá nie je najnižšou z predložených porovnateľných ponúk, je povinný túto skutočnosť osobitne písomne odôvodniť, najmä z hľadiska technických parametrov, kvality, dostupnosti, lehoty dodania, záručných podmienok alebo iných objektívnych okolností súvisiacich s riadnym poskytnutím Služieb,
f) poskytovateľ je povinný určiť rozsah položiek, ich množstvá a ceny odborne, s odbornou starostlivosťou a v rozsahu nevyhnutnom na riadne poskytnutie požadovaných Služieb,
g) Objednávateľ je oprávnený overiť hospodárnosť, vecnú primeranosť, preukázateľnosť a súlad Rozpočtu s touto Rámcovou dohodou, a to najmä z hľadiska rozsahu položiek, množstiev, jednotkových cien a celkovej ceny Rozpočtu. Objednávateľ je oprávnený overiť najmä to, či:
i) 	použité položky vecne zodpovedajú požadovanému plneniu,
ii)	množstvá jednotlivých položiek zodpovedajú požadovanému rozsahu plnenia, výsledkom obhliadky, technickému stavu miesta plnenia a povahe požadovaných Služieb,
iii) 	jednotkové ceny boli určené v súlade s Prílohou č. 2 tejto Rámcovej dohody, kalkulačným vzorcom alebo cenníkovou databázou programu CENKROS/CENEKON alebo spôsobom určenia ceny podľa písm. d) tohto bodu, a to v súlade s predchádzajúcimi ustanoveniami tohto článku,
h) na účely overenia podľa predchádzajúceho odseku je Poskytovateľ povinný na výzvu Objednávateľa bez zbytočného odkladu predložiť podklady preukazujúce spôsob určenia rozsahu položiek, množstiev a ceny, najmä výkaz výmer, technický opis, výpočet množstiev, fotodokumentáciu, zameranie, obhliadkový záznam, výpočet podľa kalkulačného vzorca, doklady k priamemu materiálu, údaje o časovej náročnosti práce, použitej tarifnej triede, označenie programu a verzie databázy CENKROS/CENEKON, trhové ponuky na overenie ceny a ďalšie podklady potrebné na overenie Rozpočtu,
i) ak Rozpočet predložený Poskytovateľom obsahuje vecne neopodstatnené položky, zjavne neprimerané alebo nepreukázané množstvá, neprimerané ceny alebo iné údaje vypracované v rozpore s touto Rámcovou dohodou, Objednávateľ nie je povinný takýto Rozpočet prijať a je oprávnený ho vrátiť Poskytovateľovi na prepracovanie s uvedením dôvodov,
j) Poskytovateľ je povinný doručiť prepracovaný Rozpočet v lehote určenej Objednávateľom, ktorá nemôže byť kratšia ako dva (2) pracovné dni, ak sa Účastníci dohody nedohodnú inak,
k) ak Poskytovateľ ani po písomnej výzve Objednávateľa a poskytnutí dodatočnej primeranej lehoty nepredloží Rozpočet vypracovaný v súlade s touto Rámcovou dohodou, považuje sa to za podstatné porušenie zmluvnej povinnosti Poskytovateľa. Porušenie, ktoré znemožní alebo podstatne sťaží riadne a včasné zabezpečenie požadovaných Služieb, sa považuje za podstatné porušenie tejto Rámcovej dohody.

Článok VI.
Záručná doba a zodpovednosť za vady a za škodu
6.1 Poskytovateľ poskytuje na Služby záručnú dobu v dĺžke uvedenej v čl. II, bode 2.3 Rámcovej dohody a počas tejto doby sa zaväzuje zabezpečiť odstránenie všetkých vád poskytovaných Služieb. Záručná doba začína plynúť dňom poskytnutia Služieb Objednávateľovi podľa tejto Rámcovej dohody. V prípade oprávnenej reklamácie sa záručná doba predlžuje o čas, počas ktorého bola vada odstraňovaná. 
6.2 Objednávateľ sa zaväzuje, že reklamáciu vady zo záruky Služieb uplatní bez zbytočného odkladu po jej zistení, a to písomne, vo forme bežného e-mailu, ktorú adresuje oprávnenej osobe Poskytovateľa uvedenej v záhlaví tejto Rámcovej dohody. 
6.3 Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v čl. II, bode 2.3 a Prílohe č. 1 tejto Rámcovej dohody. 
6.4 Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
6.5 Poskytovateľ je povinný počas účinnosti Rámcovej dohody zabezpečiť trvanie platnej zmluvy o poistení pre prípad spôsobenia škody pri poskytovaní služieb s minimálnym plnením do sumy uvedenej v čl. II, bode 2.3 Rámcovej dohody. Za účelom preukázania trvania poistenia počas účinnosti Rámcovej dohody je Poskytovateľ povinný kedykoľvek na žiadosť Objednávateľa bezodkladne predložiť aktuálny doklad o poistení, a to vo forme poistky alebo poistnej zmluvy. Úradne overená kópia poistnej zmluvy o poistení za škodu podľa tohto bodu tvorí Prílohu č. 7 tejto Rámcovej dohody.
6.6 Poskytovateľ zodpovedá počas celej doby trvania tejto Rámcovej dohody, ako aj počas záručnej doby uvedenej v čl. II., bode 2.3 a v Prílohe č. 1 tejto Rámcovej dohody za vady Služieb, najmä ak predmetné Služby boli poskytnuté odlišne od podmienok uvedených v tejto Rámcovej dohode a jej prílohách. Pri výskyte vady poskytnutých Služieb a uplatnenia nároku z vád vo forme reklamácie podľa tohto článku Objednávateľom sa Poskytovateľ zaväzuje túto vadu odstrániť v lehote uvedenej v čl. II, bode 2.3 a v Prílohe č. 1 Rámcovej dohody. V prípade, ak nebude možné vadu odstrániť alebo ak by si jej odstránenie vyžadovalo plnenie, ktoré by bolo vyššie ako hodnota poskytnutej Služby, má Objednávateľ právo na zľavu až do výšky 100% z Ceny objednanej Služby, ktorá bola poskytnutá s vadou.

Článok VII.
Ostatné dojednania

7.1 Poskytovateľ berie na vedomie, že finančné prostriedky Objednávateľa určené na zaplatenie Ceny za Služby sú verejnými prostriedkami zo štátneho rozpočtu Slovenskej republiky. Poskytovateľ berie na vedomie, že na použitie verejných prostriedkov, kontrolu použitia týchto prostriedkov a vymáhanie ich neoprávneného použitia alebo zadržanie sa vzťahuje režim upravený osobitnými právnymi predpismi z oblasti rozpočtových pravidiel a finančnej kontroly. 
Poskytovateľ je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Rámcovej dohody, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Rámcovej dohody a/alebo Jednotlivej zmluvy. Povinnosť podľa predchádzajúcej vety je Poskytovateľ povinný splniť v termínoch určených Objednávateľom. Oprávnenými osobami sa podľa predchádzajúcej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky, pričom zamestnancami oprávnenými na výkon kontroly sú napríklad:
a) poverení zamestnanci Objednávateľa,
b) Orgán auditu, 
c) Najvyšší kontrolný úrad SR,
d) Úrad pre verejné obstarávanie SR,
e) Úrad vlády SR.
Poskytovateľ podpisom Rámcovej dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:

l) vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
m) v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
n) požadovať prítomnosť oprávnených osôb zo strany Poskytovateľa počas vykonávania kontroly, auditu, či overovania u Poskytovateľa;
o) požadovať od Poskytovateľa prijatie nápravných opatrení a odstránenie zistených nedostatkov u Poskytovateľa.
7.2 Účastníci dohody sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobu, založiť alebo započítať akékoľvek svoje pohľadávky vzniknuté na základe alebo v súvislosti s touto Rámcovou dohodou alebo plnením záväzkov podľa tejto Rámcovej dohody.
7.3 Účastníci dohody  sa dohodli, že v prípade, ak podmienky Verejného obstarávania, osobitné právne predpisy alebo táto Rámcová dohoda a jej prílohy vyžadujú pre poskytovanie Služieb osobitné povolenia, resp. certifikáty, Poskytovateľ je povinný disponovať takýmito povoleniami, resp. certifikátmi a udržiavať ich v platnosti počas celej doby trvania Rámcovej dohody a/alebo Jednotlivej zmluvy, inak sa porušenie tejto povinnosti bude považovať za podstatné porušenie tejto Rámcovej dohody. Poskytovateľ je povinný kedykoľvek počas platnosti tejto Rámcovej dohody na výzvu Objednávateľa bezodkladne predložiť Objednávateľovi takéto povolenie, resp. certifikát.

7.4 Objednávateľ si vyhradzuje právo navýšiť Maximálnu cenu Rámcovej dohody uvedenú čl. II., bode 2.3 Rámcovej dohody najviac o dvadsať percent (20 %) pôvodnej Maximálnej ceny Rámcovej dohody, a to za zachovania rovnakých podmienok poskytovania Služieb podľa tejto Rámcovej dohody. Uvedené navýšenie možno uplatniť v prípade, ak sa počas trvania Rámcovej dohody preukáže vyššia potreba poskytovania Služieb, najmä z dôvodu vyššieho výskytu porúch, havarijných stavov, prevádzkových potrieb alebo technického stavu objektov.  Účastníci dohody sa dohodli, že Maximálnu cenu Rámcovej Dohody uvedenú čl. II., bodu 2.3 Rámcovej dohody  môžu zmeniť vo forme písomného dodatku k Rámcovej dohode, a to vo forme aktualizácie Prílohy č. 2 – Cenový návrh na plnenie kritérií, štruktúrovaný rozpočet a kalkulačný vzorec pre atypické položky, pričom takáto zmena sa bude považovať za zmenu podľa § 18 ods. 1 písm. a) zákona o verejnom obstarávaní.


Článok VIII.
Zmluvná pokuta a úroky z omeškania

8.1 Pre prípad nedodržania podmienok tejto Rámcovej dohody si dohodli Účastníci dohody nasledovné zmluvné pokuty a úroky z omeškania:
a) za omeškanie Poskytovateľa s poskytovaním Služieb a/alebo dokumentácie podľa čl. II., bodu 2.3 Rámcovej dohody si Objednávateľ uplatní voči Poskytovateľovi zmluvnú pokutu vo výške 0,05 % z Ceny objednaných Služieb, ktorých sa omeškanie týka, za každý, aj začatý deň omeškania,
b) za omeškanie Poskytovateľa s odstránením vady Služieb v lehote podľa čl. II., bodu 2.3 Rámcovej dohody si Objednávateľ uplatní voči Poskytovateľovi zmluvnú pokutu vo výške 0,05 % z  Ceny objednaných Služieb, s odstraňovaním vád ktorých je v omeškaní, za každý, aj začatý deň omeškania,
c) za omeškanie Objednávateľa s úhradou faktúry vzniká Poskytovateľovi právo uplatniť si zákonný úrok z omeškania z nezaplatenej Ceny objednaných Služieb, za každý, aj začatý deň omeškania, 
d) v prípade, že Poskytovateľ poskytne Objednávateľovi Služby, ktoré nespĺňajú stanovené požiadavky na Služby podľa čl. IV, bodu 4.10 Rámcovej dohody, Objednávateľ si uplatní voči Poskytovateľovi zmluvnú pokutu vo výške 10% z Ceny objednaných Služieb,
e) v prípade nepravdivosti vyhlásení Poskytovateľa, ktoré sú uvedené v čl. IV, bodoch 4.22 a 4.27 Rámcovej dohody, je Poskytovateľ povinný zaplatiť Objednávateľovi zmluvnú pokutu vo výške 30.000,- EUR (slovom: tridsať tisíc EUR),
f) v prípade porušenia povinností Poskytovateľa uvedených v čl. IV, bodoch 4.17, 4.19 a 4.20 a v čl. VII, bode 7.3 Rámcovej dohody si Objednávateľ uplatní voči Poskytovateľovi zmluvnú pokutu vo výške 30% z Ceny za Služby za každé jednotlivé porušenie, čím nie je dotknutý nárok Objednávateľa na náhradu škody, ktorá mu takýmto porušením vznikla.

8.2 Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje. 
8.3 Zaplatením zmluvnej pokuty Poskytovateľom podľa bodu 8.1 tohto článku Rámcovej dohody nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
8.4 Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Rámcovej dohody sa za vyššiu moc považujú udalosti, ktoré nie sú závislé od vôle alebo konania Účastníkov dohody, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä  vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu Rámcovej dohody trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa dôvodne odvolal na okolnosti vylučujúce zodpovednosť, právo odstúpiť od Rámcovej dohody.



Článok IX.
Skončenie Rámcovej dohody
9.1 Účastníci dohody sa dohodli, že Rámcovú dohodu je možné skončiť:
0. písomnou dohodou Účastníkov dohody, a to dňom uvedeným v takejto dohode; v dohode o skončení Rámcovej dohody sa súčasne upravia nároky Účastníkov dohody vzniknuté na základe alebo v súvislosti s touto Rámcovou dohodou,
0. písomným odstúpením od Rámcovej dohody v prípade podstatného porušenia Rámcovej dohody,
0. písomnou výpoveďou v súlade s týmto článkom Rámcovej dohody.
9.2 Odstúpenie od Rámcovej dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Rámcovej dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené v súlade s čl. X, bodom 10.4 Rámcovej dohody. Účastníci dohody sa dohodli, že odstúpenie od Rámcovej dohody si budú vždy doručovať na adresu Účastníka dohody uvedenú v záhlaví tejto Rámcovej dohody.
9.3 Za podstatné porušenie Rámcovej dohody sa považuje:
a) omeškanie Poskytovateľa s poskytnutím Služieb oproti dohodnutému termínu poskytnutia Služieb o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
b) ak Cena za Služby bude fakturovaná v rozpore s podmienkami dohodnutými v tejto Rámcovej dohode,  
c) ak Poskytovateľ poskytne Objednávateľovi Služby takým spôsobom alebo v rozsahu a kvalite, ktoré sú v rozpore s Jednotlivou zmluvou, touto Rámcovou dohodou a Prílohou č. 1  Rámcovej dohody,
d) ak Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti na vykonanie nápravy,
e) ak Poskytovateľ poruší jeho povinnosti podľa čl. IV., bodov 4.19 až 4.31, čl. V bodu 5.7 písm. k, čl. VI, bodu 6.5  a čl. VII, bodu 7.3 tejto Rámcovej dohody, 
f) ak budú zo strany Objednávateľa opakovane reklamované poskytnuté Služby (viac ako trikrát) pričom nemusí ísť o rovnakú vadu,
g) ak Poskytovateľ ani po písomnej výzve Objednávateľa nepredloží Rozpočet vypracovaný v súlade s touto Rámcovou dohodou,
h) ak sa preukáže, že Poskytovateľ v Rozpočte alebo v podkladoch predložených v súvislosti s jeho vypracovaním uviedol vedome nepravdivé, neúplné alebo zavádzajúce údaje, prípadne predložil sfalšované alebo pozmenené doklady,
i) ak je to výslovne uvedené v tejto Rámcovej dohode.  

9.4 Objednávateľ je oprávnený písomne odstúpiť od tejto Rámovej dohody aj v prípade, ak:
a) proti Poskytovateľovi začalo konkurzné konanie alebo reštrukturalizácia,
b) Poskytovateľ vstúpil do likvidácie,
c) Poskytovateľ koná v rozpore s touto Rámcovou dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
9.5 Objednávateľ je oprávnený odstúpiť od Rámcovej dohody aj v prípade, ak:
a) existuje dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) zákona o verejnom obstarávaní alebo podľa § 40 ods. 8 zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený zákonom o verejnom obstarávaní, 
b) táto nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie, 
c) Poskytovateľ alebo jeho subdodávateľ nebol v čase uzatvorenia tejto Rámcovej dohody zapísaný v Registri partnerov verejného sektora alebo bol vymazaný z Registra partnerov verejného sektora.
9.6 Objednávateľ je oprávnený písomne vypovedať túto Rámcovú dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

9.7 Poskytovateľ je oprávnený písomne vypovedať túto Rámcovú dohodu s výpovednou dobou šesť (6) mesiacov, ak Objednávateľ neuhradil riadne doručenú a riadne vystavenú faktúru Poskytovateľovi, ak je Objednávateľ v omeškaní dlhšie ako šesťdesiat (60) dní, a to aj napriek písomnej výzve Poskytovateľa s určením náhradnej lehoty na vykonanie nápravy. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

9.8 Odstúpenie od Rámcovej dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.

9.9 Ukončením Rámcovej dohody nie sú dotknuté ustanovenia týkajúce sa zodpovednosti za vady, zmluvných pokút, náhrady škody a ďalších ustanovení tejto Rámcovej dohody, z ktorých povahy vyplýva, že majú byť zachované aj po ukončení Rámcovej dohody. 


Článok X.
Spoločné a záverečné ustanovenia
10.1 Akákoľvek písomnosť alebo iné správy, ktoré sa doručujú v súvislosti s touto Rámcovou dohodou druhému Účastníkovi dohody (každá z nich ďalej ako „Oznámenie“) musia byť: 
a) v písomnej podobe (v listinnej alebo elektronickej podobe),, 
b) doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou formou bežného e-mailu na adresy, ktoré budú oznámené v súlade s týmto článkom Rámcovej dohody.
Pre vylúčenie pochybností sa za písomnú podobu/formu komunikácie podľa tejto Rámcovej dohody považuje aj elektronická komunikácia vo forme bežného e-mailu, spolu s jeho prílohami, vrátane scanov.
10.2 Oznámenie poskytované Objednávateľovi bude zaslané na adresu uvedenú v záhlaví Rámcovej dohody alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Rámcovej dohody.

10.3 Oznámenie poskytované Poskytovateľovi bude zaslané na adresu uvedenú v záhlaví Rámcovej dohody alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Rámcovej dohody.

10.4 Oznámenie nadobúda účinnosť okamihom jeho prevzatia a má sa za prevzaté:
a) v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
b) v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
c) v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
10.5 V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Rámcovej dohode, písomné Oznámenie je dostačujúce. 

10.6 Táto Rámcová dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Rámcovej dohody. Ustanovenie bodu 10.5 tohto článku Rámcovej dohody týmto nie je dotknuté.

10.7 Pokiaľ sa niektoré ustanovenia Rámcovej dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Rámcovej dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Rámcovej dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Rámcovej dohody.

10.8 V ostatných právach a povinnostiach touto Rámcovou dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.

10.9 Účastníci dohody sa dohodli, že prípadné spory vyplývajúce z plnenia tejto Rámcovej dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.

10.10 Účastníci dohody vyhlasujú, že túto Rámcovú dohodu uzatvorili slobodne a vážne, prečítali ju, porozumeli jej a nemajú proti jej forme a obsahu žiadne výhrady, čo potvrdzujú svojimi podpismi.

10.11 Táto Rámcová dohoda nadobúda platnosť dňom jej podpisu všetkými Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov. Zverejnenie Rámcovej dohody v Centrálnom registri zmlúv zabezpečí Objednávateľ.

10.12 Táto Rámcová dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. Ak je Poskytovateľ zahraničnou osobou alebo ak technicky nie je možné postupovať podľa predchádzajúcej vety, tak sa Rámcová dohoda vyhotoví v listinnej podobe v troch (3) vyhotoveniach pre Objednávateľa a dvoch (2) vyhotoveniach pre Poskytovateľa, resp. po dvoch (2) vyhotoveniach pre každého Poskytovateľa. 

10.13 Rámcová dohoda má nižšie uvedené prílohy, ktoré tvoria jej neoddeliteľnú súčasť. V prípade rozporov medzi ustanoveniami Rámcovej dohody a jej príloh, majú v otázkach špecifikácie Služieb a požiadaviek na Služby prednosť ustanovenia Príloh č. 1 a 2 Rámcovej dohody a v otázkach obchodných, právnych a procesných majú prednosť ustanovenia tejto Rámcovej dohody.

· Príloha č. 1 – Opis predmetu zákazky 
· [bookmark: _Hlk233797454]Príloha č. 2 – Cenový návrh na plnenie kritérií, štruktúrovaný rozpočet a kalkulačný vzorec pre atypické položky
· Príloha č. 3 – Zoznam subdodávateľov
· Príloha č. 4 – Menný zoznam expertov  
· Príloha č. 5 – Podmienky účasti
· Príloha č. 6 – Kópia osvedčenia na oboznamovanie sa s utajovanými skutočnosťami alebo potvrdenie o priemyselnej bezpečnosti alebo ekvivalentný doklad 
· Príloha č. 7 - Úradne overená kópia poistnej zmluvy o poistení za škodu spôsobenú podnikaním

Za Objednávateľa:						Za Poskytovateľa: 

PRÍLOHA Č. 1
OPIS PREDMETU ZÁKAZKY 














































PRÍLOHA Č. 2
CENOVÝ NÁVRH NA PLNENIE KRITÉRIÍ,  ŠTRUKTÚROVANÝ ROZPOČET A KALKULAČNÝ VZOREC PRE ATYPICKÉ POLOŽKY




















































PRÍLOHA Č. 3
ZOZNAM SUBDODÁVATEĽOV


	Poradové číslo
	Identifikácia navrhnutého subdodávateľa (obchodné meno, sídlo, IČO)
	Identifikácia príslušného plnenia
	Rozsah plnenia vyjadrený v % a  sumou
	Meno, priezvisko, dátum narodenia, adresa pobytu osoby oprávnenej konať za subdodávateľa

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	







































PRÍLOHA Č. 4
MENNÝ ZOZNAM EXPERTOV 


	
P. č.
	Názov pozície Experta/ 
a požiadavky na Experta *
	Titul, meno, priezvisko
	Vzťah k Poskytovateľovi  
(vlastná kapacita/ subdodávateľ)

	1.
	 
	 
	 

	2.
	 
	 
	 

	3.
	 
	 
	 

	4.
	 
	 
	 

	5.
	 
	 
	



* 	Pri požiadavkách na experta sa uvedú minimálne požiadavky na expertov stanovené Objednávateľom na preukázanie splnenia podmienok účasti technickej alebo odbornej spôsobilosti podľa § 34 ods. 1 písm. g) Zákona o verejnom  obstarávaní vo Verejnom obstarávaní.



















PRÍLOHA Č. 5
PODMIENKY ÚČASTI
































PRÍLOHA Č. 6
KÓPIA OSVEDČENIA NA OBOZNAMOVANIE SA S UTAJOVANÝMI SKUTOČNOSŤAMI ALEBO POTVRDENIE O PRIEMYSELNEJ BEZPEČNOSTI ALEBO EKVIVALENTNÝ DOKLAD




















































PRÍLOHA Č. 7
ÚRADNE OVERENÁ KÓPIA POISTNEJ ZMLUVY O POISTENÍ ZODPOVEDNOSTI ZA ŠKODU SPÔSOBENÚ PODNIKANÍM


















































